b'\n_START_ARTICLE_\nUniformno tlakovanje\n_START_PARAGRAPH_\nUniformno tlakovanje je v geometriji vrsta teselacije ravnine s stranskimi ploskvami pravilnega mnogokotnika (uniformni polieder ima pravilne mnogokotnike kot stranske ploskve) z edino omejitvijo, da so ogli\xc5\xa1\xc4\x8dnouniformni._NEWLINE_Uniformno tlakovanje je mo\xc5\xbeno v evklidski in hiperboli\xc4\x8dni ravnini._NEWLINE_Ve\xc4\x8dino uniformnih tlakovanj se lahko izdela s pomo\xc4\x8djo Wythoffove konstrukcije tako, da se pri\xc4\x8dne z grupo simetrije in posamezno generatorsko to\xc4\x8dko znotraj osnovne domene. Ravninska grupa simetrije ima mnogokotni\xc5\xa1ko osnovno domeno in se jo lahko predstavi z zaporedjem zrcal v zaporednih ogli\xc5\xa1\xc4\x8dih._NEWLINE_Osnovna domena trikotnika je (p q r) kjer so p, q in r cela \xc5\xa1tevila, ve\xc4\x8dja od 1, ter pravokotni trikotnik (p q 2). Trikotnik lahko obstaja kot sferni trikotnik, evklidski ravninski trikotnik ali hiperboli\xc4\x8dni ravninski trikotnik, kar je odvisno od vrednosti p, q in r._NEWLINE_Obstaja ve\xc4\x8d simboli\xc4\x8dnih shem za imenovanje teh oblik.'